༄༅། །ཡེ་ཤེས་མགོན་པོའི་ཆོས་སྐོར་ལས། དྲག་པོའི་སྦྱིན་སྲེག་གི་སྟག་༼བརྟག་༽ཐབས།
དྲག་པོའི་ཐབ་བཅའ་བའི་མན་ངག །བསྲེག་རྫས་བསྟན་པ།༼མ་དཔེར་འབྲུ་བཞི་ཙམ་
མ་གསལ་༽ སྦྱིན་སྲེག་ལས་སྦྱོར། སྒྲུབ་པའི་ལས་སྦྱོར། འཕང་བ་བསྟན་པ།
མནན་བསྲེག་འཕང་གསུམ། ཆིག་འདྲིལ་བསྟན་པའི་སྦྱིན་སྲེག །
སྦྱིན་སྲེག་མུན་སེལ། ཞི་བའི་སྦྱིན་སྲེག་
རྣམས་བཞུགས་སོ། །
༄༅། །བླ་མ་ཐུགས་རྗེའི་མངའ་བདག་རྡོ་རྗེ་ལེགས་ལྡན་ལ་ཕྱག་འཚལ་
ལོ༑ ༑དྲག་པོའི་སྦྱིན་སྲེག་བྱེད་པར་འདོད་པས་འདི་ལྟར་བརྟག་པར་བྱ་སྟེ། མཎྜལ་གྲུ་བཞི་
ཕྱོགས་རེ་ལ་ཁྲུ་དོ་དོ་ཡོད་པ་བྱས་ལ། དེའི་སྟེང་དུ་ཁྲུ་གང་ཟླུམ་པོར་བྱས་པའི་ཁར། སྒྱེད་བུ་
ཟུར་གསུམ་པ་ནག་པོ་གསུམ་གཟུགས། སླང་ང་བཀལ། ནང་དུ་བྱེ་མ་བླུགས་ལ། བུད་ཤིང་
སྲེ་བ་སོགས་ཚེར་མ་ཅན་གྱིས་ཕྱོགས་གསུམ་ག་ནས་མེ་བཅུག་ལ་དྲག་ཏུ་སྤར། བྱེ་མ་ཚིག་པ་
དང་། རཾ་ལས་མེ་དཔུང་བསྐྱེད། ཤོག་བུ་ལ་གནོད་བྱེད་དུ་ཡོད་པའི་མིང་གཟུགས་ལིང་ཁ་བྲི་
ཞིང་། བདག་ལ་གནོད་པ་བྱེད་པའི་རྒྱལ་པོ་ལ་སོགས་མ་ར་ཡ་སོད་སོད་བྱ་བ་བྲིས་ལ། ལིང་
ཁའི་སྙིང་ཁར་བཞུགས། དེ་བྲུབ་ཁུང་གྲུ་གསུམ་ལོགས་རེ་ལ་ཁྲུ་རེ་ཡོད་པ་དང༌། དཔངས་སུ་
སོར་བཞི་ཡོད་པའི་ནང་དུ་བཅུག་ལ། ལིང་ཁའི་སྐེར་ཐིག་གུ་ནག་པོ་བཏགས་ནས་རང་གི་
སྲིན་ལག་ལ་བཀྲིས་ཏེ། མགོན་པོའི་སྔགས་རིང་ནས་ཁ་ཁ། ཁཱ་ཧི་ཁཱ་ཧི། སྟོན་ལ་སྔགས་
གཞན་ཚོ་མང་དུ་བགྲང་ཞིང་། གཟི་བརྗིད་བསྐྱེད་ལ་དགུག་གཞུག་མང་དུ་བྱ། ཁུགས་སྙམ་
ཡིད་ཆེས་པ་དང་། མགོན་པོའི་ཕྱག་མཚན་ལས་སྤྲོས་པའི་ཁྲོ་ཆུང་མང་པོས་ཕ་མཚན་གྱི་ཉལ་
-589-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
གྱིས་བཏུབས་པར་བསམས་ཏེ། ཕུར་པའམ། གྲི་གུག་གམ། མཚོན་ཆས་ བྲུབ་ཁུང་ནང་དུ་
བསད། དུམ་བུ་མང་དུ་བཏང་། ཐོད་པར་བཅུག་ནས་མགོན་པོས་གསོལ་བར་བསམ་ཞིང་།
སྔགས་རིང་ཚང་བར་བརྗོད་དོ། །སླར་ལིང་རོ་ལག་པས་མི་བཟུང་བར་སླང་ངའི་ནང་དུ་
བསྲེག །ཕུར་པ་ལ་སོགས་པའི་མཚོན་གྱིས་དཀྲུག །ཚིག་པ་དང་རང་གི་འོག་ཏུ་དོང་གྲུ་
གསུམ་བྱས་ནས་དེའི་ནང་དུ་བླུགས། འོག་ཏུ་གཡམ་པ་ལ་རྡོ་རྗེ་རྒྱ་གྲམ། སྟེང་དུ་གླིང་བཞི་རི་
རབ་དང་བཅས་པ་བྲིས་ལ་ཁ་བཅད། དེའི་སྟེང་དུ་སྲོད་ལ་གཏོར་མ་དབུལ། ནུབ་མོ་རྨི་ལམ་
བསྟན་པར་གསོལ་བ་གདབ། ནུབ་གཅིག་ལ་མ་བྱུང་ན། ཞག་གཉིས་སམ་གསུམ་དུ་གསོལ་
བ་དྲག་ཏུ་གདབ། རྨི་ལམ་བརྟག །རྨི་ལྟས་ངན་ན་བཟླས་པ་མང་དུ་བྱས་ལ། འོག་གི་བྱེ་མ་
བཏོན་ཏེ། དགེ་འདུན་གྱི་ཐེམ་པའི་འོག་གམ། རྟེན་ཁྱད་པར་ཅན་གྱི་འོག་ཏུ་མནན་པར་
བྱའོ། །ལྟས་བཟང་ན། དྲག་པོའི་ཐབ་བཅའ་བའི་མན་ངག་བསྟན་པར་བྱ་སྟེ། མཎྜལ་གྲུ་བཞི་
པ༑ ཕྱོགས་རེ་ལ་ཁྲུ་དོ་རེ་ཡོད་པ། ཁ་དོག་ནག་པོར་བྱ། དེའི་མཐའ་ལ་མེ་རི་དམར་པོར་བྱ།
དེའི་སྟེང་དུ་ངོས་རེ་ལ་ཁྲུ་རེ་ཡོད་པ་གྲུ་གསུམ་བཅད་ཅིང་རྩེ་མོ་ཕྱིར་བསྟན། དེ་ལ་དམར་ནག་
གི་མེ་རིས་བསྐོར། དེའི་སྟེང་དུ་ཧཱུཾ་མཐིང་ནག་འབྲི། དེའི་སྟེང་དུ་གླང་ཤུག་གང་རུང་གི་ཤིང་བུ་
དཔངས་སུ་ཁྲུ་གང་ཡོད་པ། ངོས་རེ་ལ་ཁྲུ་རེ་ཡོད་པ། གྲུ་གསུམ་རྩེ་མོ་ཕྱིར་བསྟན་པ་རྩིགས་
པར་བྱའོ། །མདུན་དུ་མཆོད་པ་རྣམ་ལྔ། གཏོར་ཆེན། ནས། ཆན། གྲོ། ཤ་ཆེན། གྲི་ཁྲག །གྲི་
སྙིང་། ཆང་ལ་སོགས་པ་སྣ་ཚོགས་པའི་མཆོད་པ་བཤམས། གཡས་སུ་འཁོར་ན་གནས་པའི་
གཏོར་ མ་ དང་། གཡོན་ དུ་ གཞི་བདག་དང་། བགེགས་ཀྱི་གཏོར་མ་བཤམས། མདུན་ དུ་
མགོན་པོའི་རྟེན་གཟུགས། མེད་ན་མདའ་བྱ་རྒོད་མ་གཅིག་ལ་དར་ནག་པོ་དང་སྐྱེས་པ་དར་མ་
གྲིར་ཤི་བའི་སྙིང་དང་། གྲི་ཁྲག་གསུམ་བཏགས་པ་ཟུགས་སོ། །དེ་ནི་ཐབ་བཅའ་བ་དང་རྟེན་
བཤམས་པའོ། །
-590-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
བསྲེག་རྫས་ བསྟན་ པ་ ནི། བསྲེག་རྫསརྣམས་ཕྱེ་མར་བྱའོ། །མི་ཤ །མི་ཁྲག །ཉུངས་ཀར།
བཙན་དུག །ཐལ་ནུར་དང་ལྔ་བསྲེས་ལ་གནོད་བྱེད་ཀྱི་ལིང་ཁའི་དོད་པོ་ལ་ཙཀྲ་རྩིབས་བཅུ་
བྲིས་ལ། རྩིབས་བཅུ་ལ་ཁྲོ་བཅུའི་སྔགས་འགོད། མུ་ཁྱུད་ལ་སྔགས་རིང་ཤམ་བུ་དང་བཅས་
པ་ བྲིས་ ཏེ། ཕྱག་དྲུག་གི་ལས་རྣམས་དྲག་རྩིས་ཀྱི་སྐབས་མ་ཡིན་པ་གཞན་དུ་བྱ་བར་མ་གསུངས་སོ། །ༀ་ མཧཱ་ ཀཱ་
ལས་ཁ་ཊཾ་གྱི་ལས་ཟུང་ཟུང་། ཨོཾ་མཧཱ་ཀཱ་ལས་ཞགས་པའི་ལས་ཆིངས་ཆིངས། ༀ་མཧཱ་ཀཱ་ལས་གྲི་གུག་
གི་ལས་བཏུབས་བཏུབས། ཨོཾ་མཧཱ་ཀཱ་ལས་ཌ་མ་རུའི་ལས་སྒྲོགས་སྒྲོགས། ༀ་མཧཱ་ཀཱ་ལས་ཀ་པཱ་ལའི་
ལས་གསོལ་གསོལ། ༀ་མཧཱ་ཀཱ་ལས་ཕྲེང་བའི་ལས་ཕྲིན་ལས་མྱུར་དུ་མཛོད་མཛོད། ཅེས་ཤམ་བུ་
འདགས་སོ། །འཁོར་ལོའི་ལྟེ་བ་ལ། གནོད་བྱེད་ཀྱི་གཟུགས་འབྲི། དེའི་སྙིང་ཁར་བདག་ལ་
གནོད་པར་བྱེད་པ་མ་ར་ཡ་མ་ར་ཡ། བྱ་བ་བྲི། ལིང་ཁ་ཕད་བུ་རོག་པོའི་ཁར་བཞག་ལ།
དགུག་གཞུག་ལན་མང་དུ་བྱ། ཁུགས་སྙམ་པ་དང་། གཡས་པས་ཕུར་པ་གདབ། གཡོན་པས་
སྐྲ་དཀྲོལ་ཞིང་། ཕུར་པའམ། གྲི་གུག་གིས་བཏུབ། ཡིད་ཆེས་པ་དང་། ཕད་བུ་གསུམ་ལ་རང་
གི་འོག་ཏུ་གཞུག །ཐབ་ཁུང་གི་ཧཱུཾ་ལ་དམ་ཚིག་སེམས་དཔའ་བསྐྱེད། ཡེ་ཤེས་སེམས་དཔའ་
སྤྱན་དྲངས། དྲག་པོའི་སྤོས་དབུལ། ཛཿཧཱུཾ་བཾ་ཧོཿདམ་ཚིག་པ་ལ་ཡེ་ཤེས་པ་བསྟིམ། སྐུ་གསུང་
ཐུགས་བྱིན་གྱིས་བརླབས། མི་བསྐྱོད་པས་རྒྱས་གདབ། དེ་ནས་མེ་སྤར། བསྲེག་རྫས་འཁོར་
ལོ་དང་བསྲེས་ལ་མེ་ལྷ་ལ་དབུལ་ལོ། །རྫས་རྣམས་ལག་པས་མི་བཟུང་བར་དགང་གཟར་
གྱིས་བླུག་གོ །རབ་བརྒྱ་རྩ་བརྒྱད། འབྲིང་ཉེར་གཅིག །ཐ་མ་བདུན་སྔགས་རིང་དང་སྦྱར་ལ།
སྔགས་གཤམ་དུ། ཨསྣེ་ ཡེ། པ་ ཏ་ ཛྭ་ལ་རཾ། ཞེས་སམ། ཨོཾ་ཨགྣི་དྷེ་བེ་ཏ་ཛྭ་ལ་རཾ། ཞེས་
བརྗོད་པར་བྱའོ། །དེའི་དུས་སུ་གསལ་བ་གསུམ་གལ་ཆེ་སྟེ། རང་ལྷ། བསྲེག་རྫས་གནོད་
བྱེད། མེ་ཆོས་སྐྱོང་དུ་གསལ་བའོ། །རྫ་ས་མ་ཟད་པ་ལ་ཤིང་ཟད་ན་གསོས་ལ་བྱའོ། །དེ་ནས་
རྫས་ཟད་པ་དང་། ཡེ་ཤེས་སེམས་དཔའ་ཕྱུང་ལ་བར་སྣང་ལ་བཞུགས་སུ་གསོལ། དམ་ཚིག་
-591-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
སེམས་དཔའ་རང་ལ་བསྡུས་ལ་སྔར་གྱི་སྒྱེད་བུ་གསུམ་པོ་ཟུགས། སོལ་བ་དཀྱིལ་དུ་བླུགས་
ལ་སྦུད་པས་མེ་སྦར། དེའི་སྟེང་དུ་སྔར་གྱི་སླང་ང་ཟུགས། མར་ཁུ་བླུགས། ཁོལ་བ་དང་། སླང་
ངའི་ནང་དུ་ རཾ་ལས་མེ་དཔུང་བསྐྱེད། རེག་བྱ་ཚ་བ་དུས་མཐའི་མེ་ལྟར་བསམས་ལ་
བསྲེག །རྫས་ལྷག་མ་རྣམས་གནོད་བྱེད་དུ་བསམས་ལ་བསྲེག་ཅིང༌། ཉུངས་ཀར་དང་ལྕགས་
ཕྱེ་དང་། དུག་ཕྱེ་དག་གིས་བྲབ་པར་བྱའོ། །ཇི་སྲིད་དུ་མར་ཁུ་མ་ཟད་ཀྱི་བར་ལ་གནོད་བྱེད་
དགུག་གཞུག་བྱས་ཤིང་བྲབ་པར་བྱའོ། །མར་ཁུ་ཟད་པ་དང་། སླང་ངའི་རྫས་ལྡན་ལྗིན་རྣམས་
སོལ་བ་ལ་བླུགས་སོ། །དེའི་སྟེང་དུ་སླང་ང་ཁ་ཕུབ་ལ། དེའི་སྟེང་དུ་གཏོར་ཆེན་བཞག་ནས་
མགོན་པོ་ལ་དབུལ། འདོད་པའི་དོན་ལ་གསོལ་བ་གདབ། གཏོར་མ་རོལ་སྒྲ་དང་བཅས་པས་
བཏང་། མགོན་པོ་རང་བཞིན་གྱི་གནས་སུ་གཤེགས་སུ་གསོལ། འཁོར་གྱི་གཏོར་མ་རྣམས་
ཀྱང་བཏང་ཟིན་པ་དང་། སླང་ང་ཁ་དབྱེ། སོལ་བ་སས་མནན། ནངས་པར་ཕྱགས་ལ་ཆུའམ་
རླུང་ལ་བསྐུར་བར་བྱའོ། །དྲག་པོའི་སྦྱིན་སྲེག་སྒྲི།། །།
༈ སྒྲུབ་པའི་ལས་༼མ་དཔེར་འབྲུ་གསུམ་ཙམ་མ་གསལ་༽ནི། མཎྜལ་གྱི་སྟེང་དུ་བྲུབ་ཁུང་ངོས་
རེ་ལ་ཁྲུ་རེ་ཡོད་པ་ཟུར་གསུམ་བྱས་ལ། ཁྲུ་ཕྱེད་ཟབས་སུ་བསྐོ། སོར་གཉིས་ཕྱིར་འགྱེ་བ་ལ་
སོགས་སྤྱི་དང་མཐུན། རོ་སོལ་དང་། དུག་ཆུས་ནག་པོར་བྱུག །ཁ་ཁྱེར་ལ་མི་རྐང་གི་གཙང་
བཙུགས། དབུས་སུ་ཧཱུཾ་འབྲིའོ། །དེར་ཤིང༌གདུག་པ་ཅན་ཐབ་ཁུང་གི་དབྱིབས་དང་མཐུན་
པར་བརྩིག་གོ །ལིང་ཁ་འབྲི་བ་ནི། རོ་སོལ་དུག་ཆུ་དང་མི་ཁྲག་གིས་བྲི། དགྲ་ལ་བྱེད་ན་ཎི་བྲི།
འདྲེ་ལ་བྱེད་ན་ཏྲི་བྲི། དུ་ཡོད་ཀྱི་མིང་བྲིས་ལ། མཛེ་ཐོད་དམ། རབས་ཆད་ཀྱི་ཐོད་པའི་ཕྱི་ནང་
ཀུན་ཏུ་དམར་པོར་བྱུགས་ལ། ཡང་ནང་དུ་མིང་བྲི། ལིང་ཁ་ནང་དུ་གཞུག །དེ་ནས་རང་ཉིད་
མགོན་པོར་བསྐྱེད་ལ་གཏོར་མ་གཅིག་ཡུལ་དེའི་བདག་པོ་དང་། ཀླུ་དང་བཙན་ལ་སོགས་པ་
ལ་བྱིན། བདག་གིས་ལས་སྒྲུབ་པ་ལ་བར་ཆད་མ་བྱེད་བྱས་ལ་སྦྱིན། བདེན་པ་བདར་ལ་
-592-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
བཏང་ངོ་། །རང་གི་སྙིང་ཁའི་ཧཱུཾ་གི་འོད་ཟེར་གྱིས་ལིང་ཁ་སྟོང་པར་བསམ། ས་བོན་བྲིས་ལ་
འདོད་པ་བསྐྱེད་དོ། །རང་གི་སྙིང་ཁའི་ཧཱུཾ་ལས་འོད་ཟེར་དཔག་ཏུ་མེད་པ་བར་སྣང་ལས་མགོན་
པོ་དཔག་ཏུ་མེད་པར་འཕྲོས་པ་དང་།
རྟེན་གྱི་མགོན་པོ་ལས་ཀྱང་ལས་ཀྱི་མགོན་པོ་མང་པོ་
འཕྲོས་པས། རང་གང་འདོད་པ་དེ་རང་དབང་མེད་པར་བཀུག་པར་བསམ། དེ་ལྟར་དགུག་
གཞུག་བྱས་ལ་ཐུན་གྱིས་བྲབ་བོ། །དུས་བཞི་ལ་དྲག་ཏུ་བྱས། རང་ཡིད་ཆེས་པ་དང༌། ཐབ་
ཁུང་གི་ཧཱུཾ་ལས་མགོན་པོ་བསྐྱེད། ཡེ་ཤེས་པ་དགུག་གཞུག་ལ་སོགས་པ་སྔར་དང་འདྲ། མེ་
སྤར། ཐོད་པའི་ནང་གི་ལིང་ཁ་རྣམས་ལ་གང་བྱེད་པ་དེའི་ཤ་ཁྲག་ཏུ་བསམས་ལ་མགོན་པོ་ནི་
ཕྱག་ཏུ་གཏད་དོ། །རང་དང་ཆོས་སྐྱོང་གཞན་ཐམས་ཅད་དྲག་པོའི་ལས་བྱེད་པར་བསམས་ལ་
ཐོད་པ་བསྲེག་གོ །ཡང་བག་ཟན་ལ་ལིང་ཁ་བྱས་ཏེ། སྔར་གྱི་ལིང་ཁ་དང་བསྲེས་ལ། དུམ་བུ་
བརྒྱ་རྩ་བརྒྱད་ལ་སོགས་པ་ཅི་རིགས་པར་བྱས་ལ་དབུལ་ལོ། །དེ་གཉིས་གང་བྱས་ཀྱང་
འདྲའོ། །སྦྱིན་སྲེག་ཟིན་ནས་ཡེ་ཤེས་མགོན་པོ་ནམ་མཁའ་ལ་བཞུགས། དམ་ཚིག་སེམས་
དཔའ་རང་ལ་བསྡུས་ལ་གཏོར་མ་བཏང་དུས་སུ་ནད་པ་གློ་བུར་བ་བྱུང་ན་རང་ཉིད་ཧཱུཾ་ལས་
མགོན་པོར་བསྐྱེད་ལ་སྙིང་ཁར་ཉི་མའི་སྟེང་དུ་ཧཱུཾ་བསམས་ལ། དེའི་འོད་ཟེར་གྱིས་མགོན་པོ་
ཚེ་དཔག་ཏུ་མེད་པ་སྤྱན་དྲངས་ལ་ནད་པ་དེ་ལ་དགུག་གཞུག་བྱའོ། །ནད་པའི་སྲིན་ལག་ནས་
བཟུང་ལ་རང་ཡང་དྲག་པོའི་ལས་བྱེད་པར་བསམ། གཞན་ཡང་དྲག་པོའི་ལས་བྱེད་པར་
བསམས་ལ། རྩ་སྔགས་དང་། ཎི་ལ་ཨིཎྜ་ལན་རེ་སྡེབས་ལ་བསླབ་པར་བྱ། བསྟོད་པ་དང་
ལས་བཅོལ་གཉིས་ཀ་ཡིན་ནོ། །ལས་ཟིན་པ་དང་མགོན་པོ་ལ་གཏོར་མ་དབུལ། བསྟོད་པ་བྱ།
རང་ལྷར་གསལ་བ། མེ་ཆོས་སྐྱོང་དུ་གསལ་བ། བསྲེག་རྫས་གནོད་བྱེད་དུ་གསལ་བ་གསུམ་
པོ་གལ་ཆེའོ། །བླ་མ་ར་ཧུ་ལའི་གདམས་པ་རྫོགས་སོ། །སྠི།། །།
༈ ན་མོ་གུ་རུ། མགོན་པོའི་སྦྱིན་སྲེག་བྱེད་པའི་དུས་སུ་གཏོར་མ་ལྔ་བྱེད་པ་ལ།
-593-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
གཅིག་ བླ་ མ་ དང་ མགོན་ པོ་ ལ། གཅིག་ འཁོར་ན་ གནས་ པ་ ལ། གཅིག་ ཡུལ་ བདག་ ལ།
གཅིག་དགྲ་ལ་བྱེད་ན་དགྲ་དེ་སྐྱོབ་པའི་ལྷ་ལ་བྱིན་ལ་བཀའ་ཕབ་བོ། །འདྲེ་ལ་བྱེད་ན་ཡང་དེ་
བཞིན་དུ་བྱ། གཞི་བདག་དང་། གནོད་བྱེད་གཉིས་ཀྱི་གཏོར་མ་སྔོན་དུ་བཏང་ནས་བཀའ་
བསྒོ་བྱའོ། ། །འདྲེ་ལ་བྱེད་ན་ཡང་དེ་བཞིན་དུ་བྱ། གཞི་བདག་དང་། གནོད་བྱེད་གཉིས་ཀྱི་
གཏོར་མ་སྔོན་དུ་བཏང་ནས་བཀའ་བསྒོ་བྱའོ། །དེ་མིན་གྱི་གཏོར་མ་ཚེ་ལྟར་བཟུང་ནས་སྦྱིན་
སྲེག་ཐོན་པ་དང་། གཏང་རག་གི་ཚུལ་དུ་བཏང་ངོ་། །སྔོན་དུ་བསྙེན་པ་བསྐྱལ་ཞིང་སྒྲུབ་པ་ནི།
མཎྜལ་མདའ་གང་གྲུ་བཞི་པ་གཅིག་གི་སྟེང་དུ། གྲུ་གསུམ་རྩེ་མོ་ལྷོར་བསྟན་པ། ལྟེ་བ་ལ་ཧཱུྃ་
གིས་མཚན་པ་མེ་རི་དང་བཅས་པ་བྲི། དེའི་སྟེང་དུ་དཔལ་གཏོར་ཆེ་བ་གཅིག་ལ། མདའ་རྒོད་
སྒྲོ་མ་ལ་དར་ནག་ཁ་གང་བཏགས་པ་གཅིག་གཟུགས་བསྙེན་པ་བྱ། དེ་ལ་རྟགས་ནི་རྨི་ལམ་དུ་
ཨ་ཙ་ར་དང་། བུད་མེད་རོགས་བྱེད་པ་ལ་སོགས་པ་བྱུང་བ་དང༌། སྒྲུབ་པར་བྱ་སྟེ། དུས་མར་
ངོ་སྐར་མ་དབྱུག་གུ་དང་། བྲ་ཉེའམ། དྲག་པོ་ཤིས་པ་ལ་ཁ་ལྷོ་ཕྱོགས་སུ་བལྟས་ཏེ། ཐོད་པ་
དུམ་བུ་དྲུག་པ་ཡན་ཆད་ཤིན་ཏུ་ངན་པ་གཅིག་གི་ནང་དུ་ཁྲག་སྣ་དུག་ཆུ་བསྲེས་པའི་སྣག་ཚས་
ཐོད་པ་དེ་ལ་ལིང་ཁའི་གཟུགས་བྱས་པ་བྲིས། གཞན་ཡང་བག་ཟན་ལ་བྱས་པའི་ལིང་ཁ་བརྒྱ་
རྩ་བརྒྱད་དང་། ཤོག་བུ་ལ་བྱས་པའི་ལིང་ཁ་བརྒྱ་རྩ་བརྒྱད་བྲིས་ལ་དགྲ་ལ་བྱེད་ན་སྙིང་ཁར་
ཎི་བྲི། འདྲེ་ལ་བྱེད་ན་ཏྲི་བྲི། ལིང་ཁ་ལ་མིང་རུས་བྲིས་ལ། ཡང་ན་དགྲ་བགེགས་མ་ར་ཡ་ཛ་
ཛཿཞེས་པ་རྐང་པ་ཡན་ཆད་དུ་ཤོང་ཚད་དུ་བྲིས་ལ། དགུག་གཞུག་ཡང་ཡང་དུ་བྱའོ། །སྐབས་
སུ་དྲག་སྔགས་ཀྱིས་བྲབ། གུ་གུལ་དང་། སྤོས་སྦྱར་གྱི་དུ་བས་བདུག་པ་དང༌། ལྷ་དབྱེ་དྲག་པོ་
བྱེད་དགོས་པ་ཡིན། དགྲ་བགེགས་ཁུགས་པའི་རྟགས་བྱུང་བ་དང་། ལས་སྦྱོར་སྦྱིན་སྲེག་ལ་
འཇུག་སྟེ། ཐབ་ནི་དཔེ་ཆུང་བཞིན་དུ་བྱ། དེའི་སྟེང་དུ་ཤུག་པའམ། སྐྱེར་པ་ལ་སོགས་པ་
གདུག་པ་ཅན་གྱི་ཤིང་གྲུ་གསུམ་དུ་བརྩིག་ནས། དེའི་དཀྱིལ་དུ་ལིང་ཁ་དེ་རྣམས་མདུན་དུ་
-594-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
བཞག་ལ་དགུག་གཞུག་དྲག་པོ་བྱ། གུ་གུལ་གྱི་དུད་པས་བདུག་གོ །ལིང་ཁ་རྣམས་དགྲ་
བགེགས་སུ་གསལ་བ་དང་། གྲི་ལྕགས་ཀྱིས་བཏུབ་ཅིང་དྲག་སྔགས་བཟླས་སོ། །
གཉིས་པ་དངོས་ནི། ཐབ་ཁུང་གི་ཧཱུཾ